CELEX: 32012R0840
Language: hr
Date: 2012-09-18 00:00:00
Title: Provedbena uredba Komisije (EU) br. 840/2012 od 18. rujna 2012. o odobrenju 6-fitaze (EC 3.1.3.26) dobivene od Schizosaccharomyces pombe (ATCC 5233) kao dodatka hrani za životinje za sve ptičje vrste za tov, osim pilića za tov, pura za tov i pataka za tov te za sve ptičje vrste za nesenje, osim kokoši nesilica (nositelj odobrenja Danisco Animal Nutrition)  Tekst značajan za EGP

03/Sv. 038
            
            
               HR
            
            
               Službeni list Europske unije
            
            
               282
            
         32012R0840
   
               L 252/14
            
            
               SLUŽBENI LIST EUROPSKE UNIJE
            
            
               18.09.2012.
            
         
      PROVEDBENA UREDBA KOMISIJE (EU) br. 840/2012
   od 18. rujna 2012.
   o odobrenju 6-fitaze (EC 3.1.3.26) dobivene od Schizosaccharomyces pombe (ATCC 5233) kao dodatka hrani za životinje za sve ptičje vrste za tov, osim pilića za tov, pura za tov i pataka za tov te za sve ptičje vrste za nesenje, osim kokoši nesilica (nositelj odobrenja Danisco Animal Nutrition)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 predviđeno je odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003, podnesen je zahtjev za odobrenje 6-fitaze (EC 3.1.3.26) dobivene od Schizosaccharomyces pombe (ATCC 5233). Zahtjevu su priloženi podaci i dokumenti koji se zahtijevaju u skladu s člankom 7. stavku 3. Uredbe (EZ) br. 1831/2003.
            
         
               (3)
            
            
               Zahtjev se odnosi na odobrenje 6-fitaze (EC 3.1.3.26) dobivene od Schizosaccharomyces pombe (ATCC 5233) kao dodatka hrani za životinje za sve ptičje vrste za tov, osim pilića za tov, pura za tov i patki za tov te za sve ptičje vrste za nesenje, osim kokoši nesilica, i njegovo svrstavanje u kategoriju dodataka hrani za životinje „zootehnički dodaci”.
            
         
               (4)
            
            
               Korištenje pripravaka 6-fitaze (EC 3.1.3.26) odobreno je na 10 godina za piliće za tov, pure za tov, kokoši nesilice, prasad (odbijenu), patke za tov, svinje za tov i krmače uredbama Komisije (EZ) br. 785/2007 (2) i (EZ) br. 379/2009 (3).
            
         
               (5)
            
            
               Dostavljeni su novi podaci kojima se podupire zahtjev za odobrenje 6-fitaze (EC 3.1.3.26) dobivene od Schizosaccharomyces pombe (ATCC 5233) za korištenje kao dodatka hrani za životinje za sve ptičje vrste za tov, osim pilića za tov, pura za tov i patki za tov te za sve ptičje vrste za nesenje, osim kokoši nesilica. Europska agencija za sigurnost hrane (dalje u tekstu „Agencija”) zaključila je u mišljenju od 7. ožujka 2012. (4) da pod predloženim uvjetima korištenja, 6-fitaza (EC 3.1.3.26) dobivena od Schizosaccharomyces pombe (ATCC 5233) nema štetan učinak na zdravlje životinja, zdravlje ljudi ili na okoliš te da njezino korištenje može poboljšati iskoristivost fosfora kod svih ciljnih vrsta. Agencija ne smatra da postoji potreba za posebnim zahtjevima za monitoring nakon stavljanja na tržište. Ona je također potvrdila izvješće o analitičkoj metodi dodatka u hrani za životinje koje je dostavio Referentni laboratorij osnovan Uredbom (EZ) br. 1831/2003.
            
         
               (6)
            
            
               Procjena 6-fitaze (EC 3.1.3.26) dobivene od Schizosaccharomyces pombe (ATCC 5233) pokazuje da su ispunjeni uvjeti za odobrenje, kako je predviđeno člankom 5. Uredbe (EZ) br. 1831/2003. U skladu s tim, trebalo bi odobriti korištenje tog pripravka kako je definirano u Prilogu ovoj Uredbi.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2012.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 175, 5.7.2007., str. 5.
   
      (3)  SL L 116, 9.5.2009., str. 6.
   
      (4)  EFSA Journal 2012.; 10(3):2619.
   PRILOG
   
               Identifikacijski broj dodatka hrani za životinje
            
            
               Naziv nositelja odobrenja
            
            
               Dodatak hrani za životinje
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: tvari za poticanje probavljivosti
               
            
         
               4a1640
            
            
               Danisco Animal Nutrition (pravni subjekt Danisco (UK) Limited)
            
            
               6-fitaza EC 3.1.3.26
            
            
               
                            
                        
                        
                           
                              Sastav dodatka hrani za životinje:
                           Pripravak 6-fitaze (EC 3.1.3.26) dobiven od Schizosaccharomyces pombe (ATCC 5233) s najmanjom aktivnosti:
                           u tekućem i čvrstom obliku: 5 000 FTU (1)/g
                        
                     
                            
                        
                        
                           
                              Karakterizacija aktivne tvari
                           6-fitaza (EC 3.1.3.26) dobivena od Schizosaccharomyces pombe (ATCC 5233)
                        
                     
                            
                        
                        
                           
                              Analitička metoda
                               (2):
                           
                                        
                                    
                                    
                                       Određivanje 6-fitaze (EC 3.1.3.26) u dodatku hrani za životinje: kolorimetrijska metoda koja se temelji na kvantifikaciji anorganskog fosfata koji otpušta enzim iz natrijevog fitata.
                                    
                                 
                                        
                                    
                                    
                                       Određivanje 6-fitaze (EC 3.1.3.26) u premiksima hrane za životinje i hrani za životinje: EN ISO 30024: kolorimetrijska metoda koja se temelji na kvantifikaciji anorganskog fosfata koji otpušta enzim iz natrijevog fitata (nakon razrjeđivanja toplinski tretiranim brašnom od cijelog zrna).
                                    
                                 
                     
            
               Sve ptičje vrste za tov, osim pilića za tov, pura za tov i pataka za tov
            
            
               —
            
            
               250 FTU
            
            
                
            
            
               
                           1.
                        
                        
                           U uputama za korištenje dodatka hrani za životinje i premiksa navedite temperaturu skladištenja, rok valjanosti i stabilnost pri peletiranju.
                        
                     
                           2.
                        
                        
                           Za korištenje u krmnoj smjesi koja sadrži više od 0,23 % fitinski vezanog fosfora.
                        
                     
                           3.
                        
                        
                           Najveća preporučena doza: 1 000 FTU/kg potpune krmne smjese.
                        
                     
                           4.
                        
                        
                           Za sigurnost: kod rukovanja koriste se zaštita za disanje, naočale i rukavice.
                        
                     
            
               9. listopada 2022.
            
         
               Sve ptičje vrste za nesenje, osim kokoši nesilica
            
            
               150 FTU
            
         
      (1)  1 FTU je količina enzima koja oslobađa 1 mikromol anorganskog fosfata u minuti iz supstrata natrijevog fitata pri pH 5,5 i 37 °C.
   
      (2)  Detalji analitičkih metoda dostupni su na sljedećoj adresi Referentnog laboratorija: http://irmm.jrc.ec.europa.eu/EURLs/EURL_feed_additives/Pages/index.aspx.